**PROGRAMOS „ŠVIETIMO PASLAUGŲ UŽTIKRINIMAS IR GERINIMAS“**

**APRAŠYMAS**

|  |  |
| --- | --- |
| Biudžetiniai metai | **2014**  |
| Asignavimų valdytojai, kodas  | Savivaldybės administracija, kodas 288712070.Savivaldybės švietimo įstaigos: Joniškio rajono Bariūnų vaikų darželis, 190552736;Joniškio rajono Žagarės vaikų lopšelis-darželis „Vyšniukas“, 190551068;Joniškio vaikų darželis „Vyturėlis“, 190550347;Joniškio vaikų lopšelis-darželis „Saulutė“, 190550151;Joniškio vaikų lopšelis-darželis „Ąžuoliukas“, 290549940;Joniškio „Aušros“ gimnazija, 290565040;Joniškio Mato Slančiausko progimnazija, 190565235;Joniškio r. Skaistgirio vidurinė mokykla, 190565573;Joniškio r. Žagarės gimnazija, 190565388;Joniškio „Saulės“ pagrindinė mokykla, 190565192;Joniškio rajono savivaldybės Gasčiūnų pagrindinė mokykla, 190563412;Joniškio r. Gataučių Marcės Katiliūtės mokykla, 190563565;Joniškio r. Kriukų pagrindinė mokykla, 190565420;Joniškio r. Mindaugių pagrindinė mokykla, 190564133;Joniškio r. Plikiškių mokykla-daugiafunkcis centras, 302829166;Joniškio jaunimo ir suaugusiųjų mokykla, 190565769;Žagarės specialioji mokykla,190565616;Joniškio meno mokykla, 190566860;Joniškio sporto centras, 190565954;Joniškio rajono švietimo centras, 157701712. |
| **Vykdytojai, kodas** | Savivaldybės administracija, kodas 288712070.Savivaldybės švietimo įstaigos: Joniškio rajono Bariūnų vaikų darželis, 190552736;Joniškio rajono Žagarės vaikų lopšelis-darželis „Vyšniukas“, 190551068;Joniškio vaikų darželis „Vyturėlis“, 190550347;Joniškio vaikų lopšelis-darželis „Saulutė“, 190550151;Joniškio vaikų lopšelis-darželis „Ąžuoliukas“, 290549940;Joniškio „Aušros“ gimnazija, 290565040;Joniškio Mato Slančiausko progimnazija, 190565235;Joniškio r. Skaistgirio vidurinė mokykla, 190565573;Joniškio r. Žagarės gimnazija, 190565388;Joniškio „Saulės“ pagrindinė mokykla, 190565192;Joniškio r. Gasčiūnų pagrindinė mokykla, 190563412;Joniškio r. Gataučių Marcės Katiliūtės mokykla, 190563565;Joniškio r. Kriukų pagrindinė mokykla, 190565420;Joniškio r. Mindaugių pagrindinė mokykla, 190564133; Joniškio r. Plikiškių mokykla-daugiafunkcis centras, 302829166;Joniškio jaunimo ir suaugusiųjų mokykla, 190565769; Žagarės specialioji mokykla,190565616;Joniškio meno mokykla, 190566860;Joniškio sporto centras, 190565954;Joniškio rajono švietimo centras, 157701712. |
| Programos pavadinimas | **Švietimo paslaugų užtikrinimas ir gerinimas**  | Kodas | **01** |

|  |  |
| --- | --- |
| **Programos parengimo argumentai** | Programa padės nuosekliai ir kryptingai siekti strateginio tikslo įgyvendinimo racionaliai naudojant skiriamą finansavimą.Programa siekiama užtikrinti mokinių privalomą mokymąsi, ugdymo kokybę, bendrojo lavinimo mokyklos bendrųjų programų, bendrųjų ugdymo planų ir išsilavinimo standartų įgyvendinimą, mokyklų aprūpinimą intelektualiniais ir materialiniais ištekliais, rūpintis darbuotojų kvalifikacijos kėlimu, padidinti mokymosi prieinamumą įvairių poreikių turintiems vaikams, įgyvendinti savivaldybės švietimo įstaigų tinklo pertvarkos bendrąjį planą, pilietinio ir tautinio ugdymo, neformaliojo vaikų švietimo programas, planuoti lėšas, reikalingas švietimo paslaugoms finansuoti. Bus vykdomos Vietos savivaldos įstatymo savivaldybėms nustatytos savarankiškosios savivaldybės funkcijos (ikimokyklinis vaikų ugdymas, vaikų ir jaunimo papildomas ugdymas bei užimtumas, suaugusiųjų neformalusis švietimas) ir priskirtosios (ribotai savarankiškos) savivaldybės funkcijos (vaikų, jaunimo ir suaugusiųjų bendrojo lavinimo organizavimas, savivaldybės teritorijoje gyvenančių vaikų iki 16 metų mokymosi bendrojo lavinimo ar kitokioje švietimo sistemos mokykloje užtikrinimas). |
| **Ilgalaikis prioritetas** | Aukštą gyvenimo kokybę užtikrinanti švietimo paslaugų įvairovė ir prieinamumas | **Kodas** | 1 |
| **Šia programa įgyvendinamas įstaigos / padalinio strateginis tikslas** | Įgyvendinant valstybinę švietimo politiką, gerinti socialinę aplinką, teikti kokybiškas viešąsias paslaugas | **Kodas** | 01 |

|  |  |  |  |
| --- | --- | --- | --- |
| **Programos tikslas** | **Įgyvendinti mokyklų tinklo pertvarkos planą ir gerinti ugdymo (-si) aplinką** | Kodas | **01** |
| **Tikslo įgyvendinimo aprašymas:**Įgyvendinant šį tikslą vykdomi uždaviniai:* 1. **Užtikrinti racionalų švietimo įstaigų funkcionavimą ir teikiamų paslaugų kokybę.**

 Uždaviniui įgyvendinti siekiama sudaryti tinkamas ugdymosi galimybes, tenkinti visuomenės poreikius, gerinti ir modernizuoti ugdymo įstaigų materialinę bazę. Stiprinti intelektualinius resursus, sudaryti saugią, sveiką, estetišką ugdymosi aplinką ir higienos normas atitinkančias ugdymo sąlygas. **Pagrindinės priemonės uždaviniui įgyvendinti:*** + 1. **Tikslingas mokinio krepšelio (MK) paskirstymas ir naudojimas.**

Mokinio krepšelis – tai vienam sutartiniam mokiniui pagal Lietuvos Respublikos Vyriausybės patvirtintą Mokinio krepšelio ir sutartinių moksleivių apskaičiavimo metodiką apskaičiuojama vienoda pinigų suma, skiriama bendrojo lavinimo mokyklos vieno mokinio bei mokyklos ir ikimokyklinės įstaigos priešmokyklinio ugdymo mokiniui  ugdyti per metus, atsižvelgiant į mokyklos tipą, ugdymo koncentrą (pakopą) ir klasės – komplekto ar grupės dydį. 2014 metais jį sudarys 3 348 Lt (pernai - 3 310 Lt). Lėšos paskirstytos vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 ir Joniškio rajono savivaldybės mokinio krepšelio lėšų paskirstymo ir naudojimo tvarkos aprašu, patvirtintu Joniškio rajono savivaldybės tarybos 2012 m. lapkričio 22 d. sprendimu Nr. T-203. Mokinio krepšelio lėšos 2014 metams apskaičiuotos mokiniams, kurie mokėsi 2013 m. rugsėjo 1 d. Lėšos, skirtos egzaminų ir išorės vertinimo organizavimui ir vykdymui, numatytos priemonės eilutėje „Savivaldybė“.Iš mokinio krepšelio pagal Metodiką už kiekvieną papildomojo ugdymo įstaigą lankantį vaiką pervedamos lėšos meno ir sporto mokykloms, paskaičiuota suma Švietimo centro Pedagoginei psichologinei tarnybai.**Pasiekimo rodiklis –**Mokinio krepšelio lėšos paskirstytos vadovaujantis Metodika, panaudotos pagal Metodiką ir Joniškio rajono savivaldybės tarybos patvirtintą Mokinio krepšelio lėšų paskirstymo ir naudojimo tvarkos aprašą. Vykdyti visi egzaminai (2014 m. pavasarį brandos egzaminus laikė 205 abiturientai). Egzaminai vykdyti saugioje mokiniams aplinkoje, buvo užtikrintos lygios egzaminus laikančiųjų galimybės, skaidrumas. Per metus vyko dviejų mokyklų išorės vertinimas. * + 1. **Švietimo įstaigų ugdymo aplinkos finansavimas**

Steigėjas nustato ugdymo aplinkos finansavimo tvarką ir skiria šiam tikslui lėšų. Lėšos ugdymo aplinkai finansuoti: pastatams eksploatuoti, komunalinėms išlaidoms, techninio personalo atlyginimams, socialiniam draudimui ir kitoms ūkinėms išlaidoms ir finansiniams įsipareigojimams vykdyti. Ugdymo aplinkos finansavimas paskaičiuotas pagal normatyvus, taikant mažinimo koeficientą. Ikimokyklinių įstaigų priešmokyklinio ugdymo pedagogams lėšos atlyginimams skiriamos iš mokinio krepšelio, nuo 2011 metų ir ikimokyklinio ugdymo pedagogams dalis atlyginimo (už 20 valandų per savaitę) mokama iš Ikimokyklinio ugdymo krepšelio, šioje priemonėje yra planuojama tik likusi jų atlyginimams skirtų lėšų dalis. Šioje priemonėje numatytos lėšos mokykloms už mokinių pavėžėjimą mokykliniu transportu (mokykliniu transportu 2013-2014 mokslo metais vežiojami 106 mokiniai, geltonaisiais autobusais – 403 mokiniai). Joniškio švietimo centro finansavime numatytos ir lėšos, reikalingos centralizuotos buhalterinės apskaitos centrui išlaikyti.**Pasiekimo rodiklis: švietimo įstaigų skaičius 2014 metais:** 2 gimnazijos, 1 progimnazija, 1 vidurinė mokykla, 5 pagrindinės mokyklos ir 1 jų skyrius, 1 Jaunimo ir suaugusiųjų mokykla, 1 specialioji mokykla, 1 mokykla-daugiafunkcis centras, 5 ikimokyklinės įstaigos, 3 ikimokyklinio ugdymo skyriai ir 3 keturių valandų darbo ikimokyklinio ugdymo skyriai pagrindinėse mokyklose, 2 neformaliojo ugdymo įstaigos (Sporto centras ir A. Raudonikio meno mokykla su Žagarės filialu), 1 Švietimo centras su pedagogine psichologine tarnyba, 1 viešoji įstaiga, vykdanti ikimokyklinio ugdymo programą.* + 1. **Biudžetinių įstaigų pajamų paskirstymas.**

Biudžetinių įstaigų pajamos – tai lėšos, kurias įstaiga gauna už atliekamas paslaugas (transporto ar patalpų nuoma ir panašiai) pagal savivaldybės administracijos direktoriaus patvirtintus įkainius. Papildomojo ugdymo įstaigos sukaupia tėvų įmokas už neformalųjį vaikų ugdymą (Sporto mokykloje mėnesinis mokestis – 10 Lt, Meno mokykloje – 35 Lt besimokantiems pagal tikslinio ugdymo programas ir 55 Lt besimokantiems pagal mėgėjų ugdymo programas). Specialiųjų lėšų naudojimą būtiniausioms reikmėms planuoja pačios įstaigos. * 1. **Gerinti švietimo įstaigų ugdymo (-si) bazę.**

 Ugdymo kokybė priklauso ne tik nuo ugdymo turinio perteikimo kokybės, bet ir nuo sąlygų, kur mokomi ir lavinami vaikai. Dalyje savivaldybės švietimo įstaigų ugdymo aplinka ne visiškai atitinka higienos normas ir technologines sąlygas. Žinant, kad reikalavimai dėl ugdymo sąlygų nuolat kinta, tai turi įtakos ir švietimo finansavimui – reikia lėšų ugdymo sąlygoms modernizuoti, įstaigų patalpų būklei gerinti, susidėvėjusiai santechnikos įrangai, apšvietimo sistemai pakeisti, sporto ir žaidimų aikštynams sutvarkyti, baldams ir sporto inventoriui atnaujinti, specialiųjų poreikių vaikams tinkamoms integruotis sąlygoms sudaryti (pritaikyti suolus, kėdes, įėjimus).**Pagrindinės priemonės šiam uždaviniui įgyvendinti:*** + 1. **Valstybės investicijų programa.**

|  |
| --- |
| Pagal Valstybės investicijų programą bus toliau renovuojamas Mato Slančiausko progimnazijos ir Žagarės gimnazijos pastatai.  |

**01.02.05.** **Pastato pritaikymas universaliam daugiafunkciam centrui Plikiškių kaime (regioninė dimensija).** Joniškio rajono savivaldybės mokyklų tinklo pertvarkos iki 2015 metų bendrajame plane numatyta ne tik reorganizuoti ar vykdyti vidaus struktūros pertvarkas, bet ir toliau steigti ikimokyklinio ugdymo skyrius ar daugiafunkcius centrus. Plikiškių mokykloje-daugiafunkciame centras rekonstruojamas pritaikant jį UDC veiklai, 2014 metaisdarbai bus tęsiami ir baigti. |

|  |  |  |  |
| --- | --- | --- | --- |
| Programos tikslas | **Įgyvendinti ugdymo turinio atnaujinimo ir kitas strategijas, tobulinti švietimo vadybą** | Kodas | **02** |
| **Tikslo įgyvendinimo aprašymas:**Įgyvendinant šį tikslą vykdomi uždaviniai:**02.01. Tobulinti švietimo padalinio specialistų ir ugdymo įstaigų vadovų veiklos savianalizę ir vadybinę kompetenciją.** Pagrindinės priemonės šiam uždaviniui įgyvendinti:**02.01.01. Švietimo įstaigų vadovų susirinkimai, posėdžiai, metodinės išvykos, seminarai, renginiai.** Mokyklų vadovų dalykinė ir profesinė kompetencija, gebėjimas priimti sparčiai besikeičiančios visuomenės iššūkius yra vieni iš svarbiausių veiksnių, padedančių pasiekti aukštą švietimo kokybę. Organizuojami susirinkimai, seminarai, veiklos savianalizės metodų taikymas, gerosios patirties sklaida tarp savivaldybės mokyklų ir išvykos-susitikimai su kitų savivaldybių mokyklų vadovais padeda siekti šio tikslo. **Pasiekimo rodiklis** – per metus organizuota dvylika švietimo įstaigų vadovams skirtų renginių. **02.02. Dalyvauti šalies ir tarptautinių švietimo programų konkursuose ir įgyvendinti finansuojamus projektus.**Pagrindinės priemonės šiam uždaviniui įgyvendinti:**02.02.01. Šalies ir tarptautinių švietimo programų projektų įgyvendinimas.** Savivaldybės švietimo įstaigos arba savivaldybės administracija (švietimo padalinys) teikia paraiškas įvairiems švietimo programų (šalies ir tarptautiniams) konkursams ir laimi finansavimą. Pagal vienas programas (pvz., „Mokyklų tobulinimo programa“) mokyklos gauna mokymo priemones, metodinę literatūrą, baldus, mokyklinius autobusus, kompiuterinę įrangą ir panašiai, kitų projektų įgyvendinimui skiriama konkreti lėšų suma, kurią projekto veikloms naudoja pati mokykla. Savivaldybės mokyklose populiarūs Comenius daugiašalės mokyklų partnerystės projektai. Šie projektai, skatindami Europos mokyklų jungtinę bendradarbiavimo veiklą, siekia stiprinti mokyklinio ugdymo europinį matmenį. Projektai suteikia galimybę skirtingų šalių mokiniams ir mokytojams drauge dirbti vienu ar keliais abi puses dominančiais klausimais. Mokyklų partnerystės projektai padeda mokiniams ir mokytojams įgyti ir gerinti ne tik su pagrindine projekto sritimi bei kryptimi susijusius įgūdžius, bet ir darbo grupėje, socialinių ryšių, projektinės veiklos planavimo ir vykdymo, informacinių ir ryšių technologijų naudojimo įgūdžius. Be to, dalyvavimas partnerystės projektuose su kitomis mokyklomis iš skirtingų valstybių suteikia mokiniams ir mokytojams galimybę lavinti užsienio kalbų įgūdžius ir didina jų motyvaciją mokytis kalbų. Projektų veiklos integruojamos į įprastinę mokyklų veiklą ir įtraukiamos į dalyvaujančių mokinių mokymo programą. Projektų įgyvendinimo metu mokyklų bendruomenių nariai gilinasi į įvairių dalykų integraciją ugdymo procese, taiko naujus ugdymo metodus ir panašiai.Tokių projektų (tiek tarptautinių, tiek šalies) veikla būna orientuota į pedagoginę ar mokyklos valdymo sritį. Mokytojai ir mokyklos administracija turi galimybę pasidalinti patirtimi ir informacija su kitomis savivaldybės, šalies ar užsienio mokyklomis, skatinama kartu kurti, išbandyti ir pritaikyti naujus pedagoginius metodus bei mokyklos darbo organizavimo būdus. Pagal kai kuriuos projektus kvalifikaciją kelia mokyklų vadovai ir savivaldybės administracijos švietimo padalinio specialistai. Dar kitų projektų, į kuriuos savivaldybės mokyklos atrenkamos pagal pateiktas paraiškas, metu mokyklai lėšos neskiriamos, bet sudaromos sąlygos konkrečios mokyklos mokytojams ar mokytojų komandai, kartais į komandą įtraukiant ir švietimo padalinio atstovus, kelti kvalifikaciją, mokytis naujų darbo metodų ir formų ir vėliau savo patirtį perduoti kitoms savivaldybės mokykloms. Šioje priemonėje nurodomi tik tie projektai, programos, kurių įgyvendinimui skirtos lėšos pervedamos konkrečioms švietimo įstaigoms.**Pasiekimo rodiklis** – savivaldybės švietimo įstaigos maksimaliai išnaudoja galimybes gauti finansavimą švietimo programų, projektų, kurių reikalavimus mokykla atitinka, įgyvendinimui. 2013 metais tokios programos buvo įgyvendinamos 10 bendrojo lavinimo ir neformaliojo ugdymo mokyklų, savivaldybės administracijoje (švietimo padalinyje), Joniškio švietimo centre. |
| Programos tikslas | **Įgyvendinti darnios raidos nuostatas ugdymo srityje ir koordinuoti socialinių paslaugų teikimą mokiniams** | Kodas | **03** |
| **Tikslo įgyvendinimo aprašymas:**Įgyvendinant šį tikslą vykdomi uždaviniai:**03.01. Sudaryti pozityvias sąlygas rajono vaikų saviraiškai, užimtumui ir socializacijai.** Planuojamos priemonės padės atskleisti vaikų gabumus ir kūrybingumą, tenkinti pažinimo ir saviraiškos poreikius, ugdyti vaiko asmenybę, diegti bendrąsias žmogaus vertybes. Ji taip pat užtikrins švietimo kokybės gerinimą, bendrojo lavinimo mokyklų bendrųjų programų ir bendrųjų ugdymo planų, išsilavinimo standartų įgyvendinimą, vaikų ir jaunimo socializaciją, šiuolaikinės mokymosi aplinkos formavimą, apsirūpinimą intelektualiais ir materialiais ištekliais.**Pagrindinės priemonės šiam uždaviniui įgyvendinti:****03.01.01. Mokinių konkursų ir dalykinių olimpiadų organizavimas pagal Švietimo ir mokslo ministerijos patvirtintą planą, išvykimas į zonos ir šalies etapus, nugalėtojų pagerbimo šventė.**Skatinant ugdymo kokybę, lavinant įvairius mokinių gebėjimus, vadovaujantis Švietimo ir mokslo ministerijos patvirtintu planu, organizuojamos įvairių mokomųjų dalykų olimpiados, konkursai (kasmet 22 renginiai), sudaromos sąlygos dalyvauti kituose konkursuose, koncertuose, varžybose, čempionatuose savivaldybės ir šalies mastu.Reikia planuoti lėšas mokinių kelionių į olimpiadų ir konkursų šalies etapus ir juos lydinčių mokytojų komandiruotėms apmokėti. Tradiciškai kasmet organizuojama pirmųjų vietų laimėtojų šventė, kurios metu mokiniai apdovanojami.**Pasiekimo rodiklis** – 100% pagal ŠMM planą organizuotos olimpiados ir konkursai, užtikrintas nugalėtojų dalyvavimas šalies renginiuose. Organizuotas renginys olimpiadų nugalėtojams.**03.02. Įgyvendinti Ilgalaikės pilietinio ir tautinio ugdymo programos nuostatas.** Skatinamas pilietiškumo ir tautiškumo ugdymo programų rengimas ir įgyvendinimas, valstybinių ir tautinių švenčių minėjimai mokyklose, mokinių dalyvavimas savivaldybės institucijų organizuojamuose renginiuose, vaikų ir paauglių socializacijos formų įvairovės plėtojimas ir efektyvinimas.**Pagrindinės priemonės šiam uždaviniui įgyvendinti:*** + 1. **Pilietinio ir tautinio ugdymo, prevencinių programų / projektų koordinavimas ir vykdymas, kitų akcijų ir švenčių organizavimas.**

Vykdydama Ilgalaikę pilietinio ir tautinio ugdymo programą, kurią prieš penkerius metus patvirtino Lietuvos Respublikos Seimas, Švietimo ir mokslo ministerija skelbia įvairius konkursus, susijusius su pilietiniu, tautiniu ugdymu, etnokultūra. Planuojamos savivaldybės biudžeto lėšos bus skirtos projektų renginiams, skelbiamiems konkursams organizuoti, aktyviems dalyviams apdovanoti. Mokyklos kviečiamos dalyvauti įvairiuose projektuose, akcijose, įsijungia į trumpalaikių nefinansuojamų projektų vykdymą. Populiarūs gamtosauginio judėjimo projektai, kasmet atsiranda akcijų ar projektų tiems metams aktualia tema. Planuojamos savivaldybės biudžeto lėšos bus skirtos Lietuvos mokinių parlamento nario išvykoms į sesijas apmokėti, Mokytojo dienai paminėti, kitoms skelbiamoms ar savivaldybės administracijos iniciatyva organizuojamoms akcijoms, projektams organizuoti.**Pasiekimo rodiklis -** užtikrintas Joniškio rajono atstovo dalyvavimas Lietuvos mokinių parlamento darbe, suorganizuota sveikinimo akcija Tarptautinės Mokytojo dienos proga, iš viso akcijose ir projektuose dalyvavo per tūkstantį mokinių ir suaugusiųjų.**03. 03. Sudaryti sąlygas mokiniams naudotis LR įstatymuose numatytomis socialinėmis paslaugomis ir lengvatomis.** **03. 03. 01. Mokinių pavėžėjimo į mokyklą kompensavimas.** Vadovaujantis Švietimo įstatymu, mokinys į mokyklą mokinio pažymėjime nurodytu maršrutu pavežamas visuomeniniu transportu. Transporto lengvatų įstatymo nustatytą atstumą toliau kaip 3 kilometrus nuo mokyklos gyvenantys kaimo bendrojo lavinimo mokyklų priešmokyklinio ugdymo grupių ir 1–8 klasių mokiniai privalo būti vežiojami į artimiausią atitinkamą savivaldybės ar kito steigėjo mokyklą, o 9–12 klasių mokiniai nemokamai gali būti vežiojami ne tik į artimiausias, bet ir kitas mokyklas. Mokinių pavėžėjimo tvarka Joniškio rajono savivaldybėje patvirtinta Joniškio rajono savivaldybės tarybos. Šioje tvarkoje numatyta, kad kaimuose ir miesteliuose gyvenantys bendrojo lavinimo, profesinio ir neformaliojo ugdymo įstaigas lankantys mokiniai pavežami iki 40 kilometrų pirmyn ir atgal mokinio pažymėjime nurodytu maršrutu vietinio ir tolimojo reguliaraus susisiekimo autobusais. Atsiskaitoma kas mėnesį pagal vežėjo Švietimo ir sporto skyriui pateiktą sąskaitą faktūrą. Šios lėšos numatytos priemonės eilutėje „Administracija“. Iš viso visuomeniniu transportu 2012-2013 m.m. buvo pavežami 876 savivaldybės mokyklų mokiniai ir 230 Žemės ūkio mokyklos mokinių. Šiais mokslo metais važami 1114 savivaldybės mokyklų mokiniai (iš jų 219 Žemės ūkio mokyklos mokinių). Daugėja mokinių, vežiojamų mokykliniu transportu. Lėšos už mokinių vežiojimą mokykliniu transportu numatytos šios Programos priemonėje „Švietimo įstaigų ugdymo aplinkos finansavimas“(1.2).**Pasiekimo rodiklis –** pavėžėjami visi (2014 metais – 1114) daugiau kaip tris kilometrus nuo mokyklos gyvenančių vaikų. |
| **Galimi programos vykdymo finansavimo šaltiniai:** Valstybės biudžetas, savivaldybės biudžetas, rėmėjų ir įvairių fondų lėšos. |
| **Joniškio rajono plėtros strateginio plano dalys, susijusios su vykdoma programa:**1.1.2. Gerinti švietimo paslaugų kokybę ir prieinamumą. |
| **Susiję įstatymai ir kiti teisės aktai:** Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos švietimo įstatymas; Lietuvos Respublikos vaiko teisių pagrindų įstatymas;Valstybine švietimo 2013–2022 metų strategija, patvirtinta LR Seimo 2013 m. gruodžio 28 d.;Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785;Vaikų ir jaunimo socializacijos programa, patvirtinta Lietuvos Respublikos Vyriausybės 2004 m. vasario 23 d. nutarimu Nr. 209; Nacionalinė darnaus vystymosi švietimo 2007–2015 metų programa, patvirtinta Lietuvos Respublikos Vyriausybės 2007 m. gruodžio 17 d. nutarimu Nr. 1385; Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašas, patvirtintas Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254;2013–2014 ir 2014-2015 mokslo metų pradinio ugdymo programų bendrieji ugdymo planai, patvirtinti Lietuvos Respublikos švietimo ir mokslo ministro 2013 m. gegužės 27 d. įsakymu Nr. V-460 ir 2013–2014 ir 2014-2015 mokslo metų pagrindinio ir vidurinio ugdymo programų bendrieji ugdymo planai, patvirtinti Lietuvos Respublikos švietimo ir mokslo ministro 2013 m. gegužės 27 d. įsakymu Nr. V-459; Švietimo aprūpinimo standartai, patvirtinti Lietuvos Respublikos švietimo ir mokslo ministro 2011 m. gruodžio 12 d. įsakymu Nr. ISAK-2368;Mokyklų tobulino programa plius, patvirtinta Lietuvos Respublikos švietimo ir mokslo ministro 2007 m. gruodžio 3 d. įsakymu Nr. ISAK-2331 (2011 m. lapkričio 24 d. nutarimo Nr. 2253 redakcija);Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768;Joniškio rajono savivaldybės tarybos 2012 m. kovo 29 d. sprendimas Nr. T-59 „Dėl Joniškio rajono savivaldybės bendrojo ugdymo mokyklų tinklo pertvarkos 2012–2015 metų bendrojo plano patvirtinimo“.  |

\_\_\_\_\_\_\_\_\_\_\_\_\_\_\_\_\_\_\_\_